Nokkuð hefur verið ritað um sólina á Vísindavefnum , en þó hefur aldrei verið minnst á flatarmál hennar . Ástæða þess er eflaust sú að yfirborð sólarinnar er ekki flötur í sama skilningi og við tölum um flatarmál jarðarinnar eða Vestfjarða . Í sólinni er gas og yfirborð hennar er því ekki vel skilgreindur flötur á tilteknum stað . Þegar talað er um geisla ( radíus ) sólarinnar er átt við lengdina frá miðju sólarinnar að ljóshvolfi hennar . Nánar má lesa um sólina , hitastig hennar , yfirborð og margt fleira í þeim svörum sem vísað er til hér á eftir . Ef við viljum að gamni okkar reikna flatarmál sólarinnar , þrátt fyrir að það hafi takmarkað gildi , má gera það svona : Þegar geisli kúlu er þekktur má finna flatarmál yfirborðsins með eftirfarandi jöfnu : þar sem F stendur fyrir flatarmál og r fyrir geisla . Lítum nú á svar Tryggva Þorgeirssonar , Hvað er sólin stór ? Þar sjáum við að geisli sólarinnar er um 696.000 km . Þegar sú tala er sett í jöfnuna okkar hér að ofan fæst að flatarmál sólarinnar er um 6.100.000.000.000 km 2 . Til samanburðar er flatarmál jarðarinnar um 5.100.000.000 km 2 .